CELEX: 
Language: hu
Date: 2021-06-04 00:00:00
Title: A BIZOTTSÁG (EU) .../... FELHATALMAZÁSON ALAPULÓ RENDELETE az (EU) 2016/1628 európai parlamenti és tanácsi rendeletnek az Egyesült Nemzetek Európai Gazdasági Bizottsága (ENSZ EGB) 49. és 96. számú előírása szerint megadott jóváhagyások elfogadása tekintetében történő kiegészítéséről szóló (EU) 2017/654 felhatalmazáson alapuló rendelet módosításáról

INDOKOLÁS
            
            
               1.A FELHATALMAZÁSON ALAPULÓ JOGI AKTUS HÁTTERE
            
            
               A nem közúti mozgó gépek fogalma számos különféle gépet foglal magában, így például kisebb kézi berendezéseket (fűnyírókat, láncfűrészeket stb.), építőipari gépeket (kotrógépeket, rakodógépeket, tológépeket stb.), mezőgazdasági gépeket (aratógépeket, talajlazító gépeket stb.), de idetartoznak a vasúti motorkocsik, a mozdonyok és a belvízi hajók is.
            
            
               A nem közúti mozgó gépekbe beépített motorokra vonatkozó típusjóváhagyási követelményeket a 97/68/EK európai parlamenti és tanácsi irányelv
                  1
                határozza meg, amelyet a 2017. január 1-jétől alkalmazandó (EU) 2016/1628 európai parlamenti és tanácsi rendelet
                  2
               , valamint a 2017. május 3-tól alkalmazandó, ahhoz kapcsolódó két, felhatalmazáson alapuló és egy végrehajtási bizottsági jogi aktus hatályon kívül helyezett. 
            
            
               A 96. számú ENSZ EGB-előírás (05. módosítássorozata) révén az Egyesült Nemzetek nemzetközi jogi keretét a közelmúltban hozzáigazították a mezőgazdasági és erdészeti járművek, valamint a nem közúti mozgó gépek és berendezések belső égésű motorjaira jelenleg alkalmazandó uniós kibocsátási határértékekhez és típusjóváhagyási követelményekhez. Az Európai Bizottság ezért módosítani kívánja az (EU) 2017/654 rendeletet
                  3
                annak érdekében, hogy lehetővé tegye a motorgyártók számára, hogy a vonatkozó ENSZ EGB-előírás szerinti jóváhagyás megszerzése révén közvetlenül e rendelettel összhangban kérhessenek típusjóváhagyást.
            
            
               2.AZ AKTUS ELFOGADÁSÁT MEGELŐZŐ KONZULTÁCIÓK
            
            
               E jogi aktus előkészítése során a Bizottság megfelelő konzultációkat folytatott az érintett érdekelt felekkel, szociális partnerekkel és tagállami szakértőkkel.
            
            
               3.A FELHATALMAZÁSON ALAPULÓ JOGI AKTUS JOGI ELEMEI
            
            
               E felhatalmazáson alapuló jogi aktus jogalapja a nem közúti mozgó gépek belső égésű motorjainak a gáz- és szilárd halmazállapotú szennyezőanyag-kibocsátási határértékeire és típusjóváhagyására vonatkozó követelményekről, az 1024/2012/EU és a 167/2013/EU rendelet módosításáról, valamint a 97/68/EK irányelv módosításáról és hatályon kívül helyezéséről szóló, 2016. szeptember 14-i (EU) 2016/1628 európai parlamenti és tanácsi rendelet.
            
            
               A BIZOTTSÁG (EU) .../... FELHATALMAZÁSON ALAPULÓ RENDELETE
            
            
               (2021.6.4.)
            
            
               az (EU) 2016/1628 európai parlamenti és tanácsi rendeletnek az Egyesült Nemzetek Európai Gazdasági Bizottsága (ENSZ EGB) 49. és 96. számú előírása szerint megadott jóváhagyások elfogadása tekintetében történő kiegészítéséről szóló (EU) 2017/654 felhatalmazáson alapuló rendelet módosításáról
            
            
               (EGT-vonatkozású szöveg)
            
            
               AZ EURÓPAI BIZOTTSÁG,
            
            
               tekintettel az Európai Unió működéséről szóló szerződésre,
            
            
               tekintettel a nem közúti mozgó gépek belső égésű motorjainak a gáz- és szilárd halmazállapotú szennyezőanyag-kibocsátási határértékeire és típusjóváhagyására vonatkozó követelményekről, az 1024/2012/EU és a 167/2013/EU rendelet módosításáról, valamint a 97/68/EK irányelv módosításáról és hatályon kívül helyezéséről szóló, 2016. szeptember 14-i (EU) 2016/1628 európai parlamenti és tanácsi rendeletre
                  4
                és különösen annak 24. cikke (11) bekezdésére, 25. cikke (4) bekezdésének b) és c) pontjára, 34. cikke (9) bekezdésének c) pontjára és 42. cikke (4) bekezdésének a) pontjára,
            
            
               mivel:
            
            
               (1)A műszaki szolgálatokat döntéshozatali feladatokkal bízták meg abban az esetben, ha nem fogadják el a földgázzal/biometánnal (NG) vagy cseppfolyós propán-bután gázzal (LPG) működő motorcsalád javasolt alapmotorjának reprezentativitását, ideértve a vegyes üzemű motorokat is. Figyelembe véve azonban e döntéseknek a típusjóváhagyási eljárásra gyakorolt általános hatását, e döntések meghozatala a típusjóváhagyó hatóságok feladata kell, hogy legyen.
            
            
               (2)Az (EU) 2017/654 felhatalmazáson alapuló rendelet IV. melléklete 1. függelékének 11.4.2.1.4. pontja előírja, hogy a számláló rögzülését követően azt csak akkor lehet lenullázni, ha az előző 40 motorüzemórán belül nem észleltek NOx-szabályozási működési hibát. Az ENSZ EGB 49. számú előírásának vonatkozó változata azonban azt írja elő, hogy az előző 40 motorüzemóra helyett az előző 36 motorüzemórán belül nem észlelhetnek NOx-szabályozási működési hibát. Ez az eltérés megakadályozza az ENSZ EGB 49. számú előírásának vonatkozó változata szerint megadott típusjóváhagyások egyenértékűségének elfogadását. Ezért a kevésbé szigorú, legalább 36 órás követelményt elegendőnek kell tekinteni az (EU) 2016/1628 rendelet szerinti EU-típusjóváhagyás megadásához.
            
         
         
            
               (3)Az (EU) 2017/654 felhatalmazáson alapuló rendelet V. melléklete 1. pontjának ötödik bekezdése szerint a műszaki szolgálatok a nem közúti állandósult állapotú vizsgálati ciklus végrehajtása céljából a motorellenőrzési tartományok bármelyikéből kizárhatnak működési pontokat. Figyelembe véve azonban az ilyen döntéseknek a típusjóváhagyási eljárásra gyakorolt általános hatását, helyénvaló előírni, hogy a jóváhagyó hatóságok járuljanak hozzá az ilyen kizárásokhoz.
            
            
               (4)A 49. számú ENSZ EGB-előírás 06. módosítássorozatában és a 96. számú ENSZ EGB-előírás 05. módosítássorozatában meghatározott kibocsátási határértékek, általános és műszaki követelmények, valamint vizsgálati módszerek összhangban vannak az (EU) 2016/1628 rendelet rendelkezéseivel, a rendelet 19. cikke kivételével. Ezért a 49. számú ENSZ EGB-előírás 06. módosítássorozatával és a 96. számú ENSZ EGB-előírás 05. módosítássorozatával összhangban megadott típusjóváhagyásokat egyenértékűnek kell tekinteni az (EU) 2016/1628 rendelet szerint megadott EU-típusjóváhagyásokkal és a rendeletben előírt jogszabályi jelöléssel, amennyiben a jóváhagyó hatóság biztosítja, hogy a gyártó megfelel az (EU) 2016/1628 rendelet 19. cikkében meghatározott követelményeknek.
            
            
               (5)Az (EU) 2016/1628 rendelet 19. cikkének való megfelelés biztosítása érdekében a 49. számú ENSZ EGB-előírás 06. módosítássorozatának vagy a 96. számú ENSZ EGB-előírás 05. módosítássorozatának megfelelően jóváhagyott motorok gyártójának fel kell kérnie egy vagy több jóváhagyó hatóságot, hogy felügyelje az (EU) 2016/1628 rendelet 19. cikkében meghatározott kötelezettségeknek való megfelelését.
            
            
               (6)A 96. számú ENSZ EGB-előírás 00., 01., 02., 03. és 04. módosítássorozatában
                  5
                meghatározott kibocsátási határértékek, általános és műszaki követelmények, valamint vizsgálati módszerek összhangban vannak a 97/68/EK európai parlamenti és tanácsi irányelvben
                  6
                az I., a II., a IIIA., a IIIB. és a IV. szakasz szerinti szennyezőanyag-kibocsátási határértékekkel, valamint az (EU) 2016/1628 rendelet 34. cikke (5) és (6) bekezdésének hatálya alá tartozó különleges rendeltetésű motorokra (SPE) vonatkozó határértékekkel. Ezért a 96. számú ENSZ EGB-előírás 00., 01., 02., 03. és 04. módosítássorozatával összhangban megadott típusjóváhagyásokat egyenértékűnek kell tekinteni a 97/68/EK irányelvvel összhangban az I., a II., a IIIA., a IIIB. és a IV. szakasz szerinti EK-típusjóváhagyásokkal és előírt jelölésekkel, valamint az (EU) 2016/1628 rendelettel összhangban a különleges rendeltetésű motorok (SPE) esetében megadott EU-típusjóváhagyásokkal.
            
            
               (7)A motor egyértelmű azonosítása és az alkalmazandó közigazgatási rendelkezéseknek való megfelelés biztosítása érdekében a 96. számú ENSZ EGB-előírás 00., 01., 02., 03. és 04. módosítássorozata szerint megadott típusjóváhagyások alapján forgalomba hozott motorokhoz az (EU) 2016/1628 rendelet 31. cikkének és 32. cikke (2) bekezdésének megfelelően mellékelni kell az alkalmazandó megfelelőségi nyilatkozatot és kiegészítő jelölést.
            
            
               (8)Az e rendeletben meghatározott követelmények műszaki szempontból nem relevánsak a motorok károsanyag-kibocsátása szempontjából. Ezért helyénvaló, hogy az (EU) 2017/654 felhatalmazáson alapuló rendelet [HL: kérjük, illesszék be az e rendelet alkalmazásának kezdőnapját megelőző nap dátumát]-án/-én alkalmazandó változatának megfelelően jóváhagyott motortípus vagy motorcsalád EU-típusjóváhagyásai érvényben maradjanak.
            
            
               (9)Az (EU) 2017/654 felhatalmazáson alapuló rendeletet ezért ennek megfelelően módosítani kell,
            
            
               ELFOGADTA EZT A RENDELETET:
            
            
               1. cikk
            
            
               Az (EU) 2017/654 felhatalmazáson alapuló rendelet módosításai
            
            
               Az (EU) 2017/654 felhatalmazáson alapuló rendelet a következőképpen módosul:
            
            
               1.A 20a. cikk a következő (3) bekezdéssel egészül ki:
            
            
               „(3)
                     Az (EU) 2017/654 felhatalmazáson alapuló rendeletnek megfelelően [HL: kérjük, illesszék be az e rendelet alkalmazásának kezdőnapjának dátumát] előtt jóváhagyott motortípus vagy motorcsalád EU-típusjóváhagyásai érvényben maradnak.”
            
            
               2.Az (EU) 2017/654 felhatalmazáson alapuló rendelet I., IV., V. és XIII. melléklete e rendelet mellékletének megfelelően módosul.
            
            
               2. cikk
            
            
               Hatálybalépés
            
            
               Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, -án/-én. 2021.6.4.
            
            
               
                     a Bizottság részéről
               
            
         
         
            
               
                     elnök
                     Ursula VON DER LEYEN
               
               
            
         
         
            
                  
                     (1)
                  
                        Az Európai Parlament és a Tanács 97/68/EK irányelve (1997. december 16.) a nem közúti mozgó gépekbe és berendezésekbe szánt belső égésű motorok gáz- és szilárd halmazállapotú szennyezőanyag-kibocsátása elleni intézkedésekre vonatkozó tagállami jogszabályok közelítéséről (HL L 59., 1998.2.27., 1. o.).
               
               
                  
                     (2)
                  
                        Az Európai Parlament és a Tanács (EU) 2016/1628 rendelete (2016. szeptember 14.) a nem közúti mozgó gépek belső égésű motorjainak a gáz- és szilárd halmazállapotú szennyezőanyag-kibocsátási határértékeire és típusjóváhagyására vonatkozó követelményekről, az 1024/2012/EU és a 167/2013/EU rendelet módosításáról, valamint a 97/68/EK irányelv módosításáról és hatályon kívül helyezéséről (HL L 252., 2016.9.16., 53. o.).
               
               
                  
                     (3)
                  
                        A Bizottság (EU) 2017/654 felhatalmazáson alapuló rendelete (2016. december 19.) az (EU) 2016/1628 európai parlamenti és tanácsi rendeletnek a nem közúti mozgó gépek belső égésű motorjainak kibocsátási határértékeire és típusjóváhagyására vonatkozó műszaki és általános követelmények tekintetében történő kiegészítéséről (HL L 102., 2017.4.13., 1. o.).
               
               
                  
                     (4)
                  
                        HL L 252., 2016.9.16., 53. o. 
               
               
                  
                     (5)
                  
                        Az Egyesült Nemzetek Európai Gazdasági Bizottságának (ENSZ EGB) 96. számú előírása – Egységes rendelkezések a mezőgazdasági és erdészeti traktorokba, valamint a nem közúti mozgó gépekbe és berendezésekbe szánt kompressziós gyújtású motoroknak a motor szennyező anyag-kibocsátása tekintetében történő jóváhagyásáról (HL L 88., 2014.3.22., 1. o.).
               
               
                  
                     (6)
                  
                  
                        Az Európai Parlament és a Tanács 97/68/EK irányelve (1997. december 16.) a nem közúti mozgó gépekbe és berendezésekbe szánt belső égésű motorok gáz- és szilárd halmazállapotú szennyezőanyag-kibocsátása elleni intézkedésekre vonatkozó tagállami jogszabályok közelítéséről (HL L 59., 1998.2.27., 1. o.).
                  
               
            
      
    ---documentbreak--- 
      
         
         
            
               MELLÉKLET
            
            
               Az I., a IV., az V. és a XIII. melléklet a következőképpen módosul:
            
            
               1.Az I. melléklet 2.6.2. pontjának helyébe a következő szöveg lép:
            
            
               „2.6.2.
                     Ha a jóváhagyó hatóság úgy ítéli meg, hogy a kiválasztott alapmotor tekintetében a benyújtott kérelem nem reprezentatív teljes mértékben az (EU) 2017/656 végrehajtási rendelet IX. mellékletében meghatározott motorcsaládra, a jóváhagyó hatóság egy alternatív és szükség esetén egy további referenciamotort választhat ki és vizsgálhat meg.”
            
            
               2.A IV. melléklet 1. függeléke a következőképpen módosul:
            
            
               a)a 11.4.2.1.4. pont helyébe az alábbi szöveg lép:
            
            
               „11.4.2.1.4.
                     A számláló rögzülését követően azt akkor kell lenullázni, ha a számlálóhoz tartozó ellenőrzési rutinok legalább egy teljes ellenőrző ciklust lefutottak működési hiba észlelése nélkül, és a számláló utolsó leállását követő nem kevesebb mint 36 motorüzemóra alatt a számlálóhoz tartozó működési hibát nem észleltek (lásd a 4.4. ábrát).”;
            
            
               b)a 4.4. ábra helyébe a következő ábra lép:
            
            
               „4.4. ábra
            
            
               A számláló értékének rögzülését követően a számláló újraindítása vagy lenullázása
            
            
               
                  
            
            
               Ahol az „x” nem kevesebb mint 36 üzemóra”;
            
            
               
            
               c)a 4.6. ábra helyébe a következő ábra lép:
            
            
               „4.6. ábra
            
            
               Nem megfelelő reagenssel való feltöltés
            
            
               
                  
            
            
               Ahol az „x” nem kevesebb mint 36 üzemóra”;
            
            
               
         
         
            
               d)a 4.7. ábra helyébe a következő ábra lép:
            
            
               „4.7. ábra
            
            
               A reagensadagoló rendszer meghibásodása
            
            
               
                  
            
            
               Ahol az „x” nem kevesebb mint 36 üzemóra”.
            
            
               3.Az V. melléklet 1. pontja ötödik bekezdésének helyébe a következő szöveg lép:
            
            
               „A gyártó kérelmezheti, hogy a műszaki szolgálat a 3. szakasz szerinti igazolás során kizárjon bizonyos üzemi pontokat a 2. szakaszban meghatározott bármely ellenőrzési tartományból. A műszaki szolgálat a jóváhagyó hatóság beleegyezésével eleget tesz ennek a kérésnek, ha a gyártó igazolja, hogy a motor egyetlen nem közúti mozgó gépkombináció esetében sem képes ezeken a pontokon működni.”
            
            
               4.A XIII. melléklet a következőképpen módosul:
            
            
               a)az 1. pont a következőképpen módosul:
            
            
               i.a (2) alpont helyébe a következő szöveg lép:
            
            
               „(2)
                     az ENSZ EGB 06. módosítássorozattal módosított 49. sz. előírása szerinti típusjóváhagyások, amennyiben műszaki szolgálat igazolja, hogy a motortípus megfelel:
            
            
               a)
                     a IV. melléklet 2. függelékében foglalt követelményeknek, ha a motor rendeltetése szerint kizárólag az »V. szakasz« szerinti kibocsátási határértékeknek megfelelő, IWP és IWA kategóriájú motorok helyett használható az (EU) 2016/1628 rendelet 4. cikke (1) bekezdése 1. pontjának b) alpontja szerint, vagy
            
            
               b)
                     a IV. melléklet 1. függelékben meghatározott követelményeknek az a) alpont hatálya alá nem tartozó motorok esetében;
            
            
               és ha a jóváhagyó hatóság megerősíti, hogy a gyártó eleget tesz az (EU) 2016/1628 rendelet 19. cikkében meghatározott kötelezettségeknek.
            
            
               ___________________
            
            
               *
                     Az Egyesült Nemzetek Európai Gazdasági Bizottságának (ENSZ EGB) 49. számú előírása – Járművekben használt kompressziós gyújtású motorok és szikragyújtású motorok gáznemű és szilárd károsanyag-kibocsátása elleni intézkedésekre vonatkozó egységes rendelkezések (HL L 171., 2013.6.24., 1. o.).”
            
            
               ii.a szöveg a következő (3) alponttal egészül ki:
            
            
               „(3)
                     az ENSZ EGB 05. módosítássorozattal módosított 96.** sz. előírása szerinti típusjóváhagyásban részesített, az (EU) 2016/1628 rendelet I. mellékletének I-1. táblázatában meghatározott NRE kategóriájú motorcsaládok vagy motortípusok, amennyiben a jóváhagyó hatóság megerősíti, hogy a gyártó eleget tesz az (EU) 2016/1628 rendelet 19. cikkében meghatározott kötelezettségeknek.”;
            
            
               ___________________
            
            
               **
                     Az Egyesült Nemzetek Európai Gazdasági Bizottságának (ENSZ EGB) 96. számú előírása – Egységes rendelkezések a mezőgazdasági és erdészeti traktorokba, valamint a nem közúti mozgó gépekbe szánt motoroknak a motor szennyezőanyag-kibocsátása tekintetében történő jóváhagyásáról (HL L 107., 2019.4.17., 1. o.).”;
            
         
         
            
               b)a szöveg a következő 2–4.1. ponttal egészül ki:
            
            
               „2.
                     Az NRG, NRSh, NRS, SMB és ATS kategóriájú motorcsaládok vagy motortípusok esetében az 05. módosítássorozattal módosított 96. sz. ENSZ EGB -előírásnak megfelelő, az (EU) 2016/1628 rendelet I. melléklete I-2., I-3., I-4., I-9 és I-10. táblázatában meghatározott motorkategóriáknak megfelelő motorok típusjóváhagyását és adott esetben az ezekhez tartozó jogszabályi jelölést az (EU) 2016/1628 rendelet szerint megadott EU-típusjóváhagyásokkal és a rendeletben előírt jogszabályi jelöléssel egyenértékűnek kell elismerni, amennyiben a jóváhagyó hatóság megerősíti, hogy a gyártó eleget tesz az (EU) 2016/1628 rendelet 19. cikkében meghatározott kötelezettségeknek.
            
            
               3.
                     Az (EU) 2016/1628 rendelet 34. cikke (5) és (6) bekezdésének hatálya alá tartozó, legalább 19 kW és legfeljebb 560 kW referenciateljesítményű NRE kategóriájú különleges rendeltetésű motorok (SPE) esetében az (EU) 2016/1628 rendelet VI. mellékletének VI-1. táblázatában meghatározott NRE kategóriájú motorcsaládok vagy motortípusok 02***, 03**** vagy 04***** módosítássorozattal módosított 96. sz. ENSZ EGB-előírásnak megfelelő, IIIA. szakasz szerinti típusjóváhagyását és adott esetben az annak megfelelő, a jogszabályban előírt jelölést a szóban forgó rendelet szerint megadott EU-típusjóváhagyásokkal és jogszabályban előírt jelöléssel egyenértékűnek kell elismerni:
            
            
               3.1.
                     További követelmények:
            
            
               A 3. pont szerint EU-típusjóváhagyással egyenértékűként elfogadott típusjóváhagyáson alapuló motoroknak meg kell felelniük az (EU) 2017/654 felhatalmazáson alapuló rendelet XII. melléklete követelményeinek.
            
            
               4.
                     A következő kibocsátási szakaszok esetében az alább felsorolt kategóriákba tartozó motorcsaládokra vagy motortípusokra vonatkozó ENSZ EGB-előírások és adott esetben a megfelelő, jogszabályban előírt jelölés alapján kiadott típusjóváhagyásokat egyenértékűnek kell tekinteni a 97/68/EK irányelv alapján megadott EU-típusjóváhagyásokkal és jogszabályban előírt jelöléssel, az (EU) 2016/1628 rendelet 58. cikkében meghatározott átmeneti rendelkezésekkel összhangban:
            
            
               1.IV. szakasz: A 97/68/EK irányelv 9. cikkében meghatározott Q és R kategóriájú motorok típusjóváhagyása a 04. módosítássorozatot tartalmazó 96. számú ENSZ EGB-előírásnak megfelelően;
            
            
               2.IIIB. szakasz: A 97/68/EK irányelv 9. cikkében meghatározott L, M, N és P kategóriájú motorok típusjóváhagyása a 03. vagy 04. módosítássorozatot tartalmazó 96. számú ENSZ EGB-előírásnak megfelelően;
            
            
               3.IIIA. szakasz: A 97/68/EK irányelv 9. cikkében meghatározott H, I, J és K kategóriájú motorok típusjóváhagyása a 02, 03. vagy 04. módosítássorozatot tartalmazó 96. számú ENSZ EGB-előírásnak megfelelően;
            
            
               4.II. szakasz: A 97/68/EK irányelv 9. cikkében meghatározott D, E, F és G kategóriájú motorok típusjóváhagyása a 01.******, 02., 03. vagy 04. módosítássorozatot tartalmazó 96. számú ENSZ EGB-előírásnak megfelelően;
            
            
               5.I. szakasz: A 97/68/EK irányelv 9. cikkében meghatározott A, B és C kategóriájú motorok típusjóváhagyása a 00. módosítássorozatot********* tartalmazó 96. számú ENSZ EGB-előírásnak megfelelően.
            
            
               4.1.
                     További követelmények
            
            
               A 4. pont szerint az EU-típusjóváhagyással egyenértékűként elfogadott típusjóváhagyáson alapuló motorokhoz az (EU) 2016/1628 rendelet 31. cikkének és 32. cikke (2) bekezdésének, valamint az (EU) 2017/656 végrehajtási rendelet II. és III. mellékletének megfelelően megfelelőségi nyilatkozatot és a jogszabályi jelölésen szereplő kiegészítő információkat kell mellékelni.
            
            
            
               ___________________
            
            
               *** A 02. módosítássorozatot nem tették közzé a Hivatalos Lapban.
            
            
               **** A 03. módosítássorozatot nem tették közzé a Hivatalos Lapban.
            
            
               ***** Az Egyesült Nemzetek Európai Gazdasági Bizottságának (ENSZ EGB) 96. számú előírása – Egységes rendelkezések a mezőgazdasági és erdészeti traktorokba, valamint a nem közúti mozgó gépekbe és berendezésekbe szánt kompressziós gyújtású motoroknak a motor szennyező anyag-kibocsátása tekintetében történő jóváhagyásáról (HL L 88., 2014.3.22., 1. o.). 
            
            
               ****** A 01. módosítássorozatot nem tették közzé a Hivatalos Lapban.
            
            
               ******* A 00. módosítássorozatot nem tették közzé a Hivatalos Lapban.”